# Մասնակիցների կանչ

# COVID-19․ Քաղաքացիական հասարակության ճկունություն և կայունություն

# Արագ արձագանքման աջակցություն քաղաքացիական հասարակության կազմակերպություններին (ՔՀԿ) և անկախ լրատվամիջոցներին

**ՄԵՐ ՄԱՍԻՆ․**

«COVID-19․ Քաղաքացիական հասարակության ճկունություն և կայունություն» ծրագիրը տարածաշրջանային ծրագիր է, որն իրականացվում է **Մարդու իրավունքների տուն Երևանի** ու **«Հավասար իրավունքներ և անկախ մեդիա» ֆրանսիական կազմակերպության** (ERIM) կողմից՝ **ԵՄ ֆինանսավորմամբ**։ Ծրագրի նպատակն է աջակցել քաղաքացիական հասարակության կազմակերպություններին, անկախ ակտիվիստներին և անկախ լրատվամիջոցներին՝ շարունակելու իրենց գործունեությունը COVID-19-ի համաճարակի ընթացքում և դրանից հետո։

Մենք փնտրում ենք փոքր և միջին ՔՀԿ-ների ու անկախ լրատվամիջոցների, որոնք նախկինում տուժել են համաճարակից և որոնք աջակցության կարիք ունեն՝ իրենց աշխատանքը շարունակելու և այն կազմակերպելու համար։

**ՈՎՔԵ՞Ր ԿԱՐՈՂ ԵՆ ԴԻՄԵԼ․**

**Կարողությունների զարգացման դրամաշնորհների** համար մենք փնտրում ենք փոքր ու միջին ՔՀԿ-ների, որոնք ունեն կարողությունների զարգացման անհրաժեշտություն՝ իրենց աշխատանքն առավել արդյունավետ կազմակերպելու համար։

**Մեդիա արշավների ու ջատագովության դրամաշնորհների** մրցույթին կարող են դիմել այն ՔՀԿ-ներն ու անկախ լրատվամիջոցները, որոնք ունեն ստորև ներկայացված պահանջներին համապատասխան մեդիա արշավներ ու ջատագովություն, այդ թվում՝ իրազեկվածության բարձրացմանն ուղղված միջոցառումներ և (կամ) գործողություններ իրականացնելու կարողություն։

**ՏՐԱՄԱԴՐՎՈՂ ԴՐԱՄԱՇՆՈՐՀՆԵՐԸ․**

**Կարողությունների զարգացման դրամաշնորհներ՝ մինչև 5,000 Եվրո կարողությունների զարգացման կարճաժամկետ ծրագրերի (այդ թվում՝ փաստաթղթերի մշակման) համար և մինչև 12,000 Եվրո՝ երկարաժամկետ՝ մենթորության բաղադրիչով, ծրագրերի համար։** Դրամաշնորհները պետք է ուղղված լինեն ստորև նշված մեկ կամ մի քանի կարողությունների զարգացմանը (փաստաթղթերի կազմմանը)՝ չսահմանափակվելով դրանցով․

* ֆոնդահայթայթում․
* արշավներ և ջատագովություն․
* առցանց անվտանգություն․
* ռազմավարական պլանավորում․
* ֆինանսներ և կառավարում/ղեկավարում․
* հաղորդակցություն
* մարդկային ռեսուրսների կառավարում։

**Մեդիա արշավների ու ջատագովության դրամաշնորհներ ՔՀԿ-ներին և անկախ լրատվամիջոցներին՝ 9,000 Եվրո։** Ապատեղեկատվության դեմ պայքարի գործում ՔՀԿ-ներին ու անկախ լրատվամիջոցներին աջակցելու նպատակով տրամադրվում են դրամաշնորհներ՝ մեդիա արշավների, ջատագովության և իրազեկվածության բարձրացմանն ուղղված միջոցառումների (գործողությունների) իրականացման համար։ Դրամաշնորհները, մասնավորապես, պետք է ուղղված լինեն ապատեղեկատվության դեմ պայքարին, ինչպես նաև խտրականացվող կամ խոցելի խմբերի պաշտպանությանը։

Այդպիսի ծրագրերի օրինակներ են․

* հանրային կարևորություն ներկայացնող հարցերի, այդ թվում՝ առաողջապահական բնույթի հարցերի (մասնավորապես՝ COVID-19-ի համավարակի) վերաբերյալ անաչառ տեղեկատվության ներկայացումը․
* Իրավապաշտպանության վերաբերյալ անաչառ տեղեկատվության ներկայացումը, ինչպես նաև իրավապաշտպանների դերի ու տեսանելիության բարձրացումն ու ջատագովությունը․
* խտրականացվող կամ խոցելի խմբերի պաշտպանությունը։

Բոլոր դրամաշնորհներով առավելապես խրախուսվում են **մարզերից,** **մասնավորապես՝ Սյունիքի, Վայոց ձորի և Գեղարքունիքի մարզերից**, ստացված հայտադիմումները՝ նախապատվությունը տալով այն կազմակերպություններին, որոնք նախկինում սույն աղբյուրից աջակցություն չեն ստացել։

Քաղաքական և կրոնական կազմակերպությունների հայտադիմումները քննարկման ենթակա չեն։

Աջակցությունը կարող է տրամադրվել մինչև 12 ամիս ժամկետով։

**ԻՆՉՊԵՍ ԴԻՄԵԼ․**

Մասնակիցները պետք է ներկայացնեն համապատասխան հայտադիմումի ձևը հայերեն՝ [info@hrhyerevan.org](mailto:info@hrhyerefvan.org) էլ․ փոստի հասցեով՝ «Վերնագիր» հատվածում նշելով ստորև նշված դրամաշնորհի անվանումը․

[**Կարողությունների զարգացման դրամաշնորհներ**](https://hrhyerevan.org/wp-content/uploads/2022/12/Կարողությունների-զարգացման-դրամաշնորհներ_Հայտադիմումի-ձև.docx)

[**Մեդիա արշավների ու ջատագովության դրամաշնորհներ**](https://hrhyerevan.org/wp-content/uploads/2022/12/Մեդիա-արշավներ-ու-ջատագովության-դրամաշնորհներ_Հայտադիմումի-ձև.docx)

Դրամաշնորհների մրցույթները հայտարարվելու են շարունակական հիմունքներով։ Այս փուլի համար հայտադիմումները պետք է ներկայացվեն մինչև **2023 թ․ հունվարի 16-ը։**

**ԼՐԱՑՈՒՑԻՉ ՏԵՂԵԿՈՒԹՅՈՒՆ․**

Լրացուցիչ տեղեկությունների համար կարող եք կարդալ [**«Մասնակիցների ուղեցույցը»**](https://hrhyerevan.org/wp-content/uploads/2022/12/Մասնակիցների-ուղեցույց-ՄԻՏԵ.docx):